b'\n_START_ARTICLE_\nBorova polonica\n_START_SECTION_\nOpis in biologija\n_START_PARAGRAPH_\nOdrasli hro\xc5\xa1\xc4\x8di merijo v dol\xc5\xbeino med 4 in 6 mm. Pokrovke so obi\xc4\x8dajno \xc4\x8drne barve s po dvema rde\xc4\x8dima znamenjema v obliki vejice ter dvema manj\xc5\xa1ima rde\xc4\x8dima ovalnima pegama. Barva posami\xc4\x8dnih osebkov sicer lahko variira, v\xc4\x8dasih pa se spreminja celo s starostjo \xc5\xbeivali. Tako obstajajo tudi osebki z oran\xc5\xbenimi ali rumenimi pegami na pokrovkah, pa tudi osebki, ki so celi rde\xc4\x8dkasto rjave barve. Tako imagi kot li\xc4\x8dinke plenijo listne u\xc5\xa1i in kaparje, najpogosteje vrsto ameri\xc5\xa1ki kapar. Prezimijo odrasli hro\xc5\xa1\xc4\x8di, v naravi pa se pojavljajo od aprila do oktobra.'